SYNEX บวก 5% โบรกฯชี้รายได้เพิ่ม หนุนกำไร Q4/64 โต 36% แตะ 236 ลบ. เคาะเป้า 29.55 บ.  
SYNEX วิ่ง 5% โบรกฯชี้รายได้เพิ่ม หนุนกำไร Q4/64 โต 36% จากงวดเดียวกันของปีก่อน แตะ 236 ลบ. แนะนำ “ซื้อ” ราคาเป้าหมาย 29.55 บ.
17 ก.พ. 2565

ผู้สื่อข่าวรายงานว่าวันนี้ (17 ก.พ. 2565) ราคาหุ้นบริษัท ซินเน็ค (ประเทศไทย) จำกัด (มหาชน) หรือ SYNEX ณ เวลา 15:32 น. อยู่ที่ระดับ 26.50 บาท เพิ่มขึ้น 1.25 บาท หรือ 4.95% โดยทำจุดสูงสุดที่ 26.75 บาท และทำจุดต่ำสุดที่ 25.25 บาท ด้วยมูลค่าการซื้อขาย 118.95 ล้านบาท

บริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุในบทวิเคราะห์ (15 ก.พ. 2565) โดยคาดกำไรสุทธิไตรมาส 4/2564 อยู่ที่ 236.20 ล้านบาท เพิ่มขึ้น 36.30% จากงวดเดียวกันของปีก่อน และเพิ่มขึ้น 21.50% จากไตรมาสก่อน ซึ่งเพิ่มขึ้นทั้งจากงวดเดียวกันของปีก่อนและจากไตรมาสก่อน จากรายได้ที่เพิ่มขึ้นหนุนกำไรโดยรวม นอกจากนี้คาดรายได้อยู่ที่ 10,061 ล้านบาท เพิ่มขึ้น 15.80% จากงวดเดียวกันของปีก่อน และเพิ่มขึ้น 13.10% จากไตรมาสก่อน โดยรายได้ของไอโฟนยังเพิ่มต่อจากไตรมาส 3/2564 หนุนรายได้รวมแต่กดดันอัตรากำไรขั้นต้น
ทั้งนี้คาดอัตรากำไรขั้นต้นกลับมาลดลงจากไตรมาส 3/2564 ที่ 5.13% เหลือ 4.47% ในไตรมาส 4/2564 อย่างไรก็ดีทางฝ่ายวิจัยได้ปรับประมาณการกำไรปี 2564 เพิ่มขึ้น 3.80% และปี 2565 ขึ้น 5.20% โดยราคาพื้นฐานปี 2565 อิงค่า PE ที่ 25 เท่า คงคำแนะนำ “ซื้อ” ราคาเป้าหมาย 29.55 บาท